
PLx 300/2022
BIROUL PERMANENT 

AL

CAMEREI DEPUTAȚILOR

Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.56/2022 privind unele măsuri de eficientizare a activităţii turistice aferente sezonului turistic estival 2022 pe litoralul românesc al Mării Negre, transmis pentru dezbatere pe fond, în procedură de urgență, Comisiei pentru administrație publică și amenajarea teritoriului, Comisiei pentru mediu și echilibru ecologic şi Comisiei pentru antreprenoriat și turism, cu adresa nr.PLx 300/2022 din 25 mai 2022, Camera Deputaţilor fiind Cameră decizională. 

În raport cu obiectul şi conţinutul său, proiectul de Lege face parte din categoria legilor ordinare.

   VICEPREȘEDINTE,                PREȘEDINTE,                     PREȘEDINTE,
       Bogdan-Andrei                      George-Cătălin                Claudiu-Iulius-Gavril

            TOADER                               STÂNGĂ                                  NĂSUI

PLx 300/2022
R A P O R T    C O M U N 
asupra proiectului de Lege pentru aprobarea Ordonanţei de urgenţă a Guvernului nr.56/2022 privind unele măsuri de eficientizare a activităţii turistice aferente sezonului turistic estival 2022 pe litoralul românesc al Mării Negre
În conformitate cu prevederile art.95 și art. 117 alin.(3) din Regulamentul Camerei Deputaților, republicat, cu modificările și completările ulteriore, Comisiei pentru administrație publică și amenajarea teritoriului, Comisiei pentru mediu și echilibru ecologic şi Comisiei pentru antreprenoriat și turism au fost sesizate pentru dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.56/2022 privind unele măsuri de eficientizare a activităţii turistice aferente sezonului turistic estival 2022 pe litoralul românesc al Mării Negre, trimis cu adresa nr.PLx300/2022 din 25 mai 2022.

Conform prevederilor art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 23 mai 2022.

Consiliul Legislativ, prin avizul nr.459 din 26 aprilie 2022, a avizat favorabil proiectul de ordonanță de urgență, cu observații și propuneri.

Comisiei juridică, de disciplină și imunități a avizat favorabil inițiativa legislativă, conform avizului din 17 iunie 2022.
Comisiei pentru industrii și servicii a avizat favorabil inițiativa legislativă, conform avizului nr.4c-3/372 din 7 septembrie 2022.

Proiectul de lege supus dezbaterii are ca obiect de reglementare instituirea posibilităţii atribuirii directe a suprafeţelor de plajă nou create, ca urmare a implementării proiectului „Reducerea eroziunii costiere”, operatorilor economici care au încheiate contracte de închiriere a plajelor aflate în vecinătatea vestică a acestor suprafeţe, pentru sezonul estival 2022, prin derogare de la prevederile art.333 alin.(5) din Ordonanţa de urgenţă a Guvernului nr.57/2019 privind Codul administrativ.
În conformitate cu prevederile art.62 și art.64 din Regulamentul Camerei Deputaţilor, republicat, cu modificările și completările ulterioare, membrii celor trei comisii au examinat proiectul de lege menționat mai sus în ședințe separate.

Membrii Comisiei pentru administrație publică și amenajarea teritoriului au examinat inițiativa legislativă în şedinţa din 15 iunie 2022.

Membrii Comisiei pentru mediu și echilibru ecologic au examinat actul normativ în ședința din 27 septembrie 2022.

Membrii Comisiei pentru antreprenoriat și turism au examinat proiectul de lege în ședința din data de  10 octombrie 2022.
La ședințele comisiilor deputații şi-au înregistrat prezența conform listelor de prezență.
La dezbaterile celor trei Comisii a participat, în calitate de invitat, domnul Bogdan-Radu Balașnicu – secretar de stat în cadrul Ministerului Mediului, Apelor și Pădurilor.
În urma examinării proiectului de lege şi a opiniilor exprimate, membrii celor trei comisii au hotărât, cu majoritate de voturi, să propună plenului Camerei Deputaților un Raport comun de adoptare a proiectului de Lege pentru aprobarea Ordonanţei de urgenţă a Guvernului nr.56/2022 privind unele măsuri de eficientizare a activităţii turistice aferente sezonului turistic estival 2022 pe litoralul românesc al Mării Negre, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

VICEPREȘEDINTE,                PREȘEDINTE,                     PREȘEDINTE,

       Bogdan-Andrei                      George-Cătălin                Claudiu-Iulius-Gavril

            TOADER                               STÂNGĂ                                  NĂSUI
            SECRETAR,                         SECRETAR,                        SECRETAR, 

 Christine THELLMANN             Ervin MOLNAR                  Florin MIRCEA
                        Șef serviciu,                                          Expert parlamentar,                           Consilier parlamentar,

                       Cristian Bitea                                      Andreea-Larisa Vlasin                        Monica Gabriela Tudor

                 Consilier parlamentar
                      Beatrice Meianu

